Vezano uz oglas za prijam u državnu službu na određeno vrijeme (KLASA: 112-02/24-01/3, URBROJ: 567-03/02-24-2)

**OPIS POSLOVA I PODACI O PLAĆI**

OPIS POSLOVA

**SAMOSTALNA SLUŽBA ZA LJUDSKE RESURSE, OPĆE, FINANCIJSKO-PLANSKE I RAČUNOVODSTVENE POSLOVE**

**Viši stručni savjetnik u Agenciji za zaštitu osobnih podataka**– 1 izvršitelj/ica, radi zamjene duže vrijeme odsutne službenice - do povratka odsutne službenice, radno mjesto br. 11.

Koordinira i sudjeluje u ustrojavanju svih potrebnih knjigovodstvenih evidencija i statistika iz financijskog i materijalnog knjigovodstva; koordinira provođenje samoprocjene sustava unutarnjih kontrola putem Izjave o fiskalnoj odgovornosti; organizira i nadzire izdavanje uvjerenja i potvrda o financijsko-računovodstvenim podacima o kojima Samostalna služba vodi evidenciju; sudjeluje u vođenju izvanbilančnih evidencija o potencijalnim obvezama po sudskim sporovima, te dostavljanju analitičkih podataka o sudskim sporovima u tijeku; sudjeluje u obračunavanju i knjiženju ispravka vrijednosti imovine sukladno propisanim stopama; sudjeluje u obavljanju poslova u vezi priprema državnog proračuna i financijskih planova; surađuje s Državnom riznicom, te unosi podatke u sustav Državne riznice; kontrolira izvršenja državnog proračuna i izrađuje nacrt prijedloga preraspodjele proračunskih sredstava tijekom proračunske godine; analizira ostvarenja financijskih planova i izrađuje potrebna izvješća; sudjeluje u izradi strateških planova i godišnjeg plana rada; izrađuje plan nabave; vodi propisane evidencije i izrađuje izvješća; sudjeluje u vođenju poslovnih knjiga u skladu s propisima; brine o zakonitoj primjeni odgovarajućih propisa; izrađuje godišnja i periodična financijska i statistička izvješća; priprema godišnji popis imovine i obveza; sudjeluje u obavljanju poslova financijskog knjigovodstva, likvidature i blagajne; sudjeluje u obavljanju poslova obračuna materijalno-financijskog poslovanja; sudjeluje u vođenju materijalne evidencije utroška i otpisa materijala i opreme; sudjeluje u financijskom upravljanju i provedbi projekata; pruža potporu u radu Državnom uredu za reviziju, unutarnjoj reviziji i drugim nezavisnim revizijama vezanim uz projekte Europske unije i druge financirane projekte; sudjeluje u vršenju usklađivanja stanja na knjigovodstvenim karticama; odobrava prijenos najave obveza (rezervacija, narudžbenica i ugovora) i prijenos ovjerenih odobrenja za isplatu u sustav Državne riznice; odobrava plaćanja u integriranom financijskom sustavu; koordinira rad na centraliziranom obračunu plaća i rad blagajničkog poslovanja; sudjeluje u obavljanju poslova i zadataka evidentiranja poslovnih događaja u poslovnim knjigama sukladno zakonskoj regulativi koji obuhvaćaju i evidentiranje poslovnih događaja vezanih uz provođenje programa financiranih iz fondova Europske unije; izrađuje sva propisana financijskih i statistička izvješća; sudjeluje u radnjama oko godišnjeg popisa imovine; prema potrebi službe provodi postupke jednostavne nabave; vodi potrebnu komunikaciju unutar Samostalne službe i drugih ustrojstvenih jedinica; daje prijedloge odgovora na upite stranaka; odgovara za točnost i ažurnost podataka u evidencijama kojima upravlja; odgovara za stručno, pravovremeno i zakonito izvršenje poslova i zadataka iz svog djelokruga; vrši unos podataka i odgovoran je za točnost unesenih podataka; obavlja i druge poslove po nalogu nadređenih.

PODACI O PLAĆI

Koeficijent složenosti radnog mjesta:

Viši stručni savjetnik u Agenciji za zaštitu osobnih podataka (RM11) je **1,978**;

Osnovna plaća je umnožak koeficijenta složenosti poslova i osnovice za izračun plaće (od 25.

listopada 2023. godine pa nadalje = **947,18 eura** bruto), uvećan za 0,5% za svaku navršenu godinu radnog staža, sve sukladno članku 108. Zakona o državnim službenicima („Narodne novine“ broj Narodne novine br. 27/01, 92/05, 86/08, 28/10, 74/10) i Uredbi o nazivima radnih mjesta i koeficijentima složenosti poslova u državnoj službi (,Narodne novine", broj: 37/01., 38/01. 71/01., 89/01., 112/01., 7/02., 17/03., 197/03., 21/04., 25/04., 66/05.,131/05., 11/07., 47/07., 109/07., 58/08., 32/09., 140/09., 21/10., 38/10., 77/10. 113/10. 22/11. 142/1 1., 31/12., 49/12., 60/12., 78/12., 82/12., 100/12., 124/12. 140/12., 16/13. i 25/13., 52/13., 96/13., 126/13. 2/14. 94/14. 140/14., 141/14., 76/15, 100/15, 71/18, 73/19, 63/21, 13/22, 139/22 i 26/23).

**AGENCIJA ZA ZAŠTITU OSOBNIH PODATAKA**